rejauldu/bengali-wikipedia huggingface dataset:
ড. মো. সাদত আলী ১৯৭১ সালের বাংলাদেশের স্বাধীনতা যুদ্ধে নিহত বুদ্ধিজীবিদের একজন।  তিনি ঢাকা বিশ্ববিদ্যালয়ের শিক্ষা ও গবেষণা কেন্দ্রের ব্যবসায় প্রশাসন বিভাগের শিক্ষক ছিলেন।   ১৯৭১ সালে অবস্থান মুক্তিযুদ্ধ শুরু হলে সাদত আলী তার গ্রামের বাড়িতে আশ্রয় নিয়েছিলেন। ১৯৭১ সালের ২৬ এপ্রিল বিশ্ববিদ্যালয় ক্যাম্পাসে এসেছিলেন ব্যাংক থেকে টাকা তোলার জন্য।  সেদিন কার্জন হল এলাকায় তার আত্মীয় সমাজবিজ্ঞান বিভাগের শিক্ষক ড. আমিনুল ইসলামের সঙ্গে তার দেখা হয়। আমিনুল ইসলাম তাকে টাকা তুলে তার বাসায় যেতে বলেছিলেন। তিনি তার অপেক্ষায় ছিলেন। বিশ্ববিদ্যালয়ে টহলরত পাকিস্তানি সেনারা তাকে গ্রেপ্তার করে অজ্ঞাত স্থানে নিয়ে গেছে। এরপর আমিনুল ইসলাম কোথাও তার খোঁজ পাননি। জন্ম ও পরিবার নরসিংদী জেলার রসুলপুর গ্রামের সাধারণ এক পরিবারে ১৯৪২ সালের ২৮ জানুয়ারি মো. সাদত আলীর জন্ম। বাবা মো. হযরত আলী, মা মমতাজের নেসা। পড়াশোনা শুরু গ্রামের জুনিয়র স্কুলে। মেধাবী ছাত্র ছিলেন। ১৯৫৬ সালে গাজীপুর জেলার গাছা হাইস্কুলে নবম শ্রেণিতে ভর্তি হন। ১৯৫৮ সালে এই স্কুল থেকে প্রথম বিভাগে ম্যাট্রিক পাস করেন। মো. সাদত আলীর স্কুলজীবন কাটে লজিংয়ে থেকে। দশম শ্রেণির ছাত্র থাকাকালেই তিনি বাংলা-ইংরেজি অভিধান মুখস্থ করে ফেলেছিলেন। রসুলপুর জুনিয়র স্কুলের এক শিক্ষক তাকে এ টি দেবের অভিধান থেকে এক বসায় দুই হাজার শব্দের অর্থ জিজ্ঞেস করেছিলেন। সব শব্দের সঠিক উত্তর দিয়েছিলেন তিনি। ১৯৬০ সালে নরসিংদী কলেজ থেকে প্রথম বিভাগে ইন্টারমিডিয়েট (আইকম) পাস করে ভর্তি হন ঢাকা বিশ্ববিদ্যালয়ে। ১৯৬৩ সালে বিকম ও ১৯৬৪ সালে এমকম পাস করেন।  ১৯৭১ সালে তিনি অর্থনীতিতে এমএ পরীক্ষা দেওয়ার প্রস্তুতি নিয়েছিলেন। কিন্তু তার আগেই শুরু হয়ে যায় মুক্তিযুদ্ধ। মো. সাদত আলী তিন কন্যাসন্তানের জনক। বড় মেয়ে মাহমুদা আকতার আলী, মেজো মেয়ে ফাহমিদা আকতার আলী ও ছোট মেয়ে শাহিদা আকতার আলী। স্ত্রী আজিজুন নাহার।  পেশাজীবন মো. সাদত আলী বিশ্ববিদ্যালয়ের শিক্ষাজীবন শেষ করে নরসিংদী কলেজে বাণিজ্য বিভাগের প্রভাষক হিসেবে যোগ দেন। এখানে কিছুদিন শিক্ষকতা করার পর ঢাকা বিশ্ববিদ্যালয়ের শিক্ষা ও গবেষণা কেন্দ্রে যোগ দেন। ঢাকা বিশ্ববিদ্যালয়ে অধ্যাপনার সময় তিনি আমেরিকার কলোরাডো স্টেট কলেজে যান উচ্চশিক্ষার্থে। ১৯৬৯ সালের প্রথমার্ধে পিএইচডি ডিগ্রি অর্জন করে আবার ঢাকা বিশ্ববিদ্যালয়ে যোগ দেন। একই বছরের ৩১ মে তিনি সিনিয়র লেকচারার পদে পদোন্নতি পান। ১৯৭০ সালের ৮ জুন শিক্ষা ও গবেষণা কেন্দ্রের ব্যবসায় প্রশাসন বিভাগের চেয়ারম্যানের দায়িত্ব পান।   তথ্যসূত্র   বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:১৯৭১-এ মৃত্যু বিষয়শ্রেণী:১৯৪২-এ জন্ম বিষয়শ্রেণী:১৯৭১-এ শহীদ বুদ্ধিজীবী
কার কাছে কই মনের কথা একটি ভারতীয় বাংলা ভাষার টেলিভিশন সিরিজ যা ভারতীয় বাংলা সাধারণ বিনোদন চ্যানেল জি বাংলা এ সম্প্রচার হয় এবং ডিজিটাল প্ল্যাটফর্মে জি৫এও উপলব্ধ. এটি ৩ জুলাই ২০২৩-এ প্রিমিয়ার হয়েছিল৷ অর্গানিক প্রোডাকশনের ব্যানারে সিরিজটি প্রযোজনা করেছেন অর্ক গাঙ্গুলি৷ এতে প্রধান চরিত্রে অভিনয় করেছেন মানালি দে, বাসবদত্ত চ্যাটার্জী, সৃজনী মিত্র, স্নেহা চ্যাটার্জী এবং কুয়াশা বিশ্বাস।   পটভূমি  শিমুল, একজন নৃত্যশিল্পী পরাগকে বিয়ে করে এবং একটি রক্ষণশীল পরিবারে এবং কেউ তার যত্ন নেয় না এবং তাকে সময় দেয় না, তার পৈতৃক পরিবার বা তার শ্বশুরবাড়িও নয়। পরে শিমুলের শ্বশুরবাড়ির পাশে থাকা কয়েকজন মেয়ে (সুচরিতা, বিপাশা, শির্শা ও প্রতীক্ষা) তাকে অনুভব করে এবং তাদের বন্ধুত্ব শুরু হয়। এবং শিমুল এমন লোকদের খুঁজে পায় যারা তার যত্ন নেয় এবং তাকে ভালবাসে এবং সমর্থন করে।   অভিনয়ে    মানালী দে শিমুল ব্যানার্জি চরিত্রে    বাসবদত্তা চ্যাটার্জী সুচরিতা বসুর চরিত্রে  স্নেহা চ্যাটার্জী বিপাশা সেন চরিত্রে  সৃজনী মিত্র শিরশা চৌধুরীর চরিত্রে  কুয়াশা বিশ্বাস প্রতিক্ষা ব্যানার্জির চরিত্রে  রীতা দত্ত চক্রবর্তী মধুবালা ব্যানার্জি চরিত্রে  দ্রোণ মুখোপাধ্যায় পরাগ ব্যানার্জির চরিত্রে   শ্রীতমা ভট্টাচার্য পুতুল ব্যানার্জি চরিত্রে   শৌনক রায় পলাশ ব্যানার্জির চরিত্রে   রুম্পা দাস দৃষ্টি ব্যানার্জী ওরফে টুটুল চরিত্রে   রাজশ্রী ভৌমিক   শ্যামাশিস পাহাড়ি   কৌশিকী গুহ শিমুলের মায়ের চরিত্রে   ইন্দ্রজিৎ মজুমদার শিমুলের বড় ভাইয়ের চরিত্রে   প্রিয়াঙ্কা হালদার মিষ্টি চরিত্রে  বিমল গিরি সৃজিত মিত্রের চরিত্রে   পৌলোমী দাস কাজরী চরিত্রে   সৌম্য ব্যানার্জী চন্দন সেন চরিত্রে  দ্বৈপায়ন দাস বিশ্বদীপ চৌধুরীর চরিত্রে,   কৃত্তিকা চক্রবর্তী টুইঙ্কেল বসুর চরিত্রে   সোমা ব্যানার্জী বিপাশার শাশুড়ির চরিত্রে   ইন্দ্রনীল মল্লিক শতদ্রুর চরিত্রে   অরিন্দম চ্যাটার্জি প্রয়াত ইন্দ্রদীপ বসুর চরিত্রে   রি সেন স্বস্তিকা চরিত্রে   সুচন্দ্রা চৌধুরী সুচরিতার শাশুড়ির চরিত্রে   সুকন্যা বসু রচনা সেনগুপ্তের চরিত্রে   বার্নিনী চক্রবর্তী প্রিয়াঙ্কা দাস ওরফে প্রিয়ার চরিত্রে   রুম্পা চ্যাটার্জি শ্যামলী চরিত্রে   সন্দীপ দে প্রতিক্ষার বাবার চরিত্রে   তথ্যসূত্র    বহিঃসংযোগ     বিষয়শ্রেণী:ভারতীয় টেলিভিশন ধারাবাহিক বিষয়শ্রেণী:ভারতে বাংলা ভাষার টেলিভিশন অনুষ্ঠান বিষয়শ্রেণী:জি বাংলার মৌলিক অনুষ্ঠান বিষয়শ্রেণী:২০২৩-এ অভিষিক্ত ভারতীয় টেলিভিশন ধারাবাহিক
আবু ফারেস মসজিদ (মূলত আলজিয়ার্সের বড় সিনাগগ হিসেবে নির্মিত হয়েছিল) হচ্ছে আলজেরিয়ার আলজিয়ার্সে অবস্থিত একটি মসজিদ। বর্তমানে এটি আলজিয়ার্সের একটি মসজিদ এবং পূর্বের সিনাগগ (ইহুদি ধর্মাবলম্বীদের উপাসনালয়)। মসজিদটি জামায়া লিহৌদ () নামেও পরিচিত।  ১৯৬২ সালে আলজেরিয়া থেকে ইহুদিদের বিতাড়নের পরে, সিনাগগটি আবু ফারেস মসজিদে রূপান্তরিত হয়।   সিনাগগ হিসাবে ইতিহাস  বাম|থাম্ব|300x300পিক্সেল| ১৯০২ সালের আলজিয়ার্সের বড় সিনাগগ  সিনাগগের স্থানটি পূর্বে একটি মসজিদ ছিল। ঐতিহাসিক সূত্রে অনুসারে, ১৪০০ খ্রিস্টাব্দে মসজিদ প্রতিষ্ঠিত হয়েছিল। এটিকে আলজিয়ার্সের একজন সাধু নাম অনুসারে সিদি আল হার্বির মসজিদ বলা হতো। ১৮৩০ সালে ফরাসীরা আলজেরিয়া দখল না হওয়া অবধি মসজিদ হিসাবেই ব্যবহার করা হতো। ফরাসিরা মসজিদের আশেপাশের অঞ্চলটি আলজেরিয়ার ইহুদিদের কাছে বিক্রি করে যারা মসজিদটি ধ্বংস করে এবং তার জায়গায় ১৮৪৫ সালে সিনাগগ নির্মাণ করে।   আবু ফারেস মসজিদে রূপান্তর  আলজেরিয়া থেকে ইহুদিদের চলে যাওয়ার পরে এবং আলজেরিয়া স্বাধীন হবার পরে, আলজেরিয়ার ইহুদিরা রাজনৈতিক কারণে ফরাসী উপনিবেশকারীদের সাথে ফরাসী জাতীয়তা নেয় (১৮৭০ সাল থেকে ফরাসী জাতীয়তা বহন করে)। তখন সিনাগগটি "আবু ফারেস মসজিদ" নামে পরিবর্তিত হয়।  আলী আবদুল আজিজ ইবনে ফারস ১৪৯২ সালের পতনের পরে আন্দালুসিয়া থেকে পালিয়ে যান। পরে তিনি বেজাইয়া এবং পরে আলজিয়ার্সে প্রবেশ করেন এবং কসবাহ জেলায় বসতি স্থাপন করেন। পরে আলী আবদুল আজিজ ইবনে ফারেস জেলাতে বাস করতেন। বেন হামোশের "আলজিয়ার্স শহরের মসজিদসমূহ, এর জাউয়া এবং উসমানীয় যুগে এর অভয়ারণাগুলি" বইয়ের সূত্র অনুসারে, আলী আবদুল আজিজ নাম অনুসারে মসজিদটির নামকরণ করা হয়।   আরও দেখুন    মসজিদের তালিকা  আফ্রিকার মসজিদের তালিকা  আলজেরিয়ার মসজিদের তালিকা   তথ্যসূত্র    বহিঃসংযোগ   বিষয়শ্রেণী:আলজেরিয়ায় ইসলাম বিষয়শ্রেণী:আলজেরিয়ার মসজিদ বিষয়শ্রেণী:আলজেরিয়ার ইতিহাস বিষয়শ্রেণী:আলজিয়ার্সের ভবন ও স্থাপনা
জ্বীন মসজিদ () ১৪শ শতাব্দীর একটি ঐতিহাসিক মসজিদ। মসজিদটি প্রাচীন বাকু নগরী এবং শিরবনশাহস প্রাসাদের অংশ এবং আজারবাইজানের বাকু শহরের গালা টার্নে অবস্থিত।   ইতিহাস  মসজিদটি পূর্ব প্রবেশদ্বারের নিচের দিকে অবস্থিত। মসজিদের সম্মুখভাগে কোন শিলালিপি নেই। ধারণা করা হয় যে মসজিদটি ১৪শ শতাব্দীতে নির্মিত ও কুরআনের জ্বিন সূরার নাম থেকে মসজিদটির নাম রাখা হয়েছে। মসজিদটি মূলত পাড়ার হিসাবে ব্যবহার করা হয়।   স্থাপত্য বৈশিষ্ট্য  নকশায় মসজিদটি আয়তক্ষেত্রাকার আকৃতির। মসজিদটি এক-কক্ষ বিশিষ্ট এবং এটি সূচাকার ধারালো পাথরের গম্বুজ দ্বারা গঠিত। মসজিদের অভ্যন্তরের দক্ষিণ প্রাচীরের মুকার্নায় (পাথর কেটে কারুকার্য) খোদাই করা পাঁচ স্তরের কর্বেল (ভাররক্ষার্থে প্রাচীরগাত্রের বাড়তি অংশ) বিশিষ্ট মিহরাবটি আয়তক্ষেত্র আকৃতির। সামগ্রিকভাবে শিরওয়ান-অবশেরনের স্থাপত্যের আদলে ভবনটি তৈরি। ছোট কুলুঙ্গিগুলি প্রান্তে স্থাপন করা আছে।  মসজিদটির অন্যান্য ঐতিহ্যবাহী ভবনের সম্মুখভাগের আদলে অপ্রতিসম এবং অনমনীয়ভাবে গঠিত। প্রবেশপথ ঐতিহ্যগত প্রবেশদ্বারের মতোই    চিত্রশালা    আরও দেখুন   শেখ ইব্রাহিম মসজিদ  হাজী হায়বত মসজিদ   সাইয়্যিদ ইয়াহিয়া মুরতুজা মসজিদ   তথ্যসূত্র    বহিঃসংযোগ   বিষয়শ্রেণী:আজারবাইজানের মসজিদ বিষয়শ্রেণী:আজারবাইজানে ইসলাম বিষয়শ্রেণী:বাকুর মসজিদ বিষয়শ্রেণী:আজারবাইজানের জাদুঘর
টাইমস নাউ ভারতীয় ২৪ ঘণ্টা ইংরেজি খবর সম্প্রচারকারী টেলিভিশন চ্যানেল। এটির মালিক দ্য টাইমস গ্রুপ এবং এটি দ্য টাইমস গ্রুপ কর্তৃক পরিচালিত হয়ে থাকে। চ্যানেলটি ২৩ শে জানুয়ারি ২০০৬ সালে তার যাত্রা শুর করে। এটি ভারতের একটি পে টেলিভিশন চ্যানেল। রাহুল শিবশংকর চ্যানেলটির এডিটর-ইন-চিফ  সহযোগী সাংবাদিকগণ   নাভিকা কুমার   রাহুল শিব শংকর - এডিটর-ইন-চিফ   মারুফ রাজা  পরিবেশন  দ্য টাইমস গ্রুপের "টাইমস নাউ" সহ তাদের অন্যান্য চ্যানেলগুলি ''মিডিয়া নেটওয়ার্ক এন্ড ডিস্ট্রিবিউশন ইন্ডিয়া লিমিটেড (MNDIL) কর্তৃক পরিবেশিত হয়ে থাকে।  তথ্যসূত্র   বহিঃসংযোগ   Official Times Now Website  বিষয়শ্রেণী:ভারতের টেলিভিশন নেটওয়ার্ক বিষয়শ্রেণী:ভারতের ইংরেজি ভাষার টেলিভিশন স্টেশন বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল বিষয়শ্রেণী:দ্য টাইমস গ্রুপ বিষয়শ্রেণী:মুম্বইয়ের গণমাধ্যম বিষয়শ্রেণী:মহারাষ্ট্রের গণমাধ্যম বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:২০০৬-এ মহারাষ্ট্রে প্রতিষ্ঠিত
thumb|right|300px|একজন সড়ক নির্মাণ ও রক্ষণাবেক্ষণ শ্রমিক "জ্যাকহ্যামার" নামক সংনমিত বায়ুচালিত হাতুড়ি-তুরপুন ব্যবহার করে পাকা রাস্তা খুঁড়ছেন। সংনমিত বায়ুচালন বিজ্ঞান () বলবিজ্ঞান ও প্রকৌশলের একটি শাখা যেখানে সাধারণভাবে বায়ু বা বায়বীয় পদার্থের যান্ত্রিক ধর্মসমূহ এবং বিশেষভাবে সংনমিত বায়ু বা বায়বীয় পদার্থ (গ্যাস) ব্যবহার করে যান্ত্রিক গতি উৎপাদন করে বিভিন্ন ব্যবহারিক যন্ত্র, সরঞ্জাম ও কলকৌশল চালনা করা অধ্যয়ন করা হয়। সংনমিত বায়ু দ্বারা আবর্তন গতি কিংবা সরলরৈখিক অগ্রপশ্চাৎ গতি উৎপাদন করে করাত দিয়ে কাটা, কোনও কিছু খোঁড়া, তুরপুন দিয়ে গর্ত তৈরি করা, হাতুড়ি চালানো, বোল্টু জোড়া লাগানো, ইত্যাদি বিভিন্ন যান্ত্রিক কাজের গতি বৃদ্ধি করা হয়। সংনমিত বায়ুচালন বিজ্ঞানে এই জাতীয় যন্ত্র, সরঞ্জাম ও কলকৌশলের কার্যপদ্ধতি ও নির্মাণ অধ্যয়ন করা হয়।  সংনমিত বায়ুচালিত ব্যবস্থা বহু বিভিন্ন উদ্দেশ্যে, যেমন উড়োজাহাজ, বাস, ট্রাক ও রেলগাড়িতে ব্যবহৃত বায়ুচালিত গতিরোধকে (এয়ার ব্রেক), দন্তচিকিৎসায় ব্যবহৃত দন্ত-তুরপুন (ডেন্টাল ড্রিল), সংনমিত বায়ুচালিত সড়ক তুরপুন, "জ্যাকহ্যামার" নামক বহনযোগ্য সংনমিত বায়ুচালিত হাতুড়ি বা তুরপুন, ইত্যাদিতে ব্যবহৃত হয়। সড়ক নির্মাণকাজে ব্যবহৃত সংনমিত বায়ুচালিত তুরপুনের একটি অগ্রপশ্চাৎ বারংবার আঘাতকারী গতি থাকে, যা প্রতি মিনিটে ৮০ থেকে ৫০০টি আবর্তন সম্পন্ন করে। সংনমিত বায়ুচালিত ব্যবস্থাগুলি শিল্পখাতে গুরুত্বপূর্ণ ভূমিকা পালন করে। সড়ক, খনন, বায়বান্তরীক্ষ, মোটরযানচালনা ও রেলগাড়িচালনা ব্যবস্থা, স্বয়ংক্রিয় যন্ত্র তথা রোবটবিজ্ঞানে এগুলির ব্যাপক ব্যবহার আছে।  ঔদক ব্যবস্থাগুলির (যেগুলিতে সংনমিত জল  বা তরলের প্রবাহ ব্যবহার করে যান্ত্রিক গতি সৃষ্টি করা হয়) তুলনায় সংনমিত বায়ুচালিত ব্যবস্থাগুলির সুবিধা হল এগুলির জন্য কাজের পরিবেশ নোংরা বা ময়লা হয় না, এগুলির রক্ষণাবেক্ষণ সহজতর এবং এগুলির গতি ও প্রতিক্রিয়া অপেক্ষাকৃত বেশি দ্রুত হয়ে থাকে। এগুলির একটি অসুবিধা হল বায়ুর সংনম্যতার আচরণ একরৈখিক হয় না। হস্তচালিত বা স্বয়ংক্রিয় সলিনয়েড কপাটিকা দ্বারা নিয়ন্ত্রিত সংনমিত বায়ুচালিত ব্যবস্থা যদি অপেক্ষাকৃত কম ব্যয়বহুল, অধিকতর সহজে অভিযুজ্য কিংবা অধিকতর নিরাপদ হয়, তাহলে এগুলিকে বৈদ্যুতিক মোটর কিংবা ঔদক (সংনমিত তরলচালিত) যান্ত্রিক গতি-উৎপাদকের পরিবর্তে পছন্দ করা হয়ে থাকে।  সংনমিত বায়ুচালিত যন্ত্রগুলি একটি সাধারণ পদ্ধতি অনুসরণ করে ব্যবহার করা হয়। প্রথম ধাপে একটি কেন্দ্রীয় স্থানে অবস্থিত ও বিদ্যুৎচালিত বায়ু সংনমক ব্যবহার করে বায়ুর আয়তন হ্রাস করা হয়, ফলে সংনমিত বায়ুর সৃষ্টি হয়। এরপর সংনমিত বায়ুকে একটি পরিস্রাবকের মধ্য দিয়ে চালনা করে একটি সংনমিত বায়ুনলে প্রবেশ করানো হয়। নল দিয়ে চলার সময় একাধিক কপাটিকার মাধ্যমে সংনমিত বায়ুর প্রবাহ নিয়ন্ত্রণ করা হয়। সংনমিত বায়ুপ্রবাহটি একটি যান্ত্রিক গতি-উৎপাদক সঞ্চালক যন্ত্রে (অ্যাকচুয়েটর) গিয়ে পৌঁছালে সংনমিত বায়ু থেকে যান্ত্রিক গতির সৃষ্টি হয়।  তথ্যসূত্র  বিষয়শ্রেণী:সংনমিত বায়ুচালন বিজ্ঞান
তুরবাহ (বিকল্পভাবে বলা হয়, তুরবাত ধুবন ) ইয়েমেনের তাইজ গভর্নরেটের লোহিত সাগরের উপকূলের কাছে একটি শহর। এটা তাইজ থেকে প্রায় ৭৫ কিমি বিস্তৃত এবং সমুদ্রপৃষ্ঠ থেকে প্রায় ১৮০ মিটার উপরে অবস্থিত।  ২০০৪ সালে এর জনসংখ্যা ছিল ১০,৫০৫। Yemen: Cities & villages   ব্যুৎপত্তি ও ইতিহাস  সেমেটিক ভাষায় তুরবাহ নামের অর্থ 'প্রাচীন কবরস্থান' যেখানে পূর্বপুরুষদের হাড়-দেহ মাটির সাথে মিশে যাওয়ার ক্ষেত্রে উল্লেখ করা হয়। বিভিন্ন স্থানের নাম তুরবাহ বা আত তুরবাহ। তুরবাত ধুবন উসমানীয় যুগে আঞ্চলিক রাজধানী হিসেবে নগরায়নের পর আল- তুরবাহ নামে পরিচিতি লাভ করে।   কারিব ইল ওয়াতার ক্যাম্পেইন  থাম্ব|কারিবিল আওসানের বিরুদ্ধে অভিযান চালায় সাবাই রাজা কারিবিল ওয়াতার তার খ্রিস্টপূর্ব ৭ম শতাব্দীর প্রচারে ধুবনকে বরখাস্ত করেছিলেন।   জুরাইদ র‌্যাম্প প্রদেশের কেন্দ্র  ১১৯৩ সালে জুরাইদের দ্বারা আইয়ুবিদের কাছে আত্মসমর্পণ করা শেষ দুর্গগুলির মধ্যে ধুভান, ডিমলোয়া, ইউমাইন এবং মুনিফ তালিকাভুক্ত ছিল।   আজনিয়ার সাথে বাণিজ্য  মোফারাইট বণিকরা ঐতিহাসিকভাবে আজানিয়ার একমাত্র বণিক শ্রেণী ছিল।সোয়াহিলি ভাষায় উল্লেখ আছে যে, প্রাচীনকাল থেকে স্থানীয়দের সাথে তাদের দীর্ঘস্থায়ী উপস্থিতি এবং সংমিশ্রণ সর্বোত্তমভাবে বর্ণনা করা হয়।    কফির আবিষ্কার  মুহাম্মদ ইবনে সাইদ আল ধোবানি, ১৫ শতকের একজন সুফি ইমাম, যিনি ইয়েমেন ও ইথিওপিয়ার মধ্যে পণ্য ব্যবসা করতেন। তিনি ইয়েমেনে প্রথম কফি বীজ বপনের প্রবর্তন করেন। অল্প সময়ের মধ্যে কফি মোচা শহর ও এডেন থেকে বিশ্বের অন্যান্য অংশে রপ্তানি করা হয়।   আরো দেখুন    মোচা কফি বীজ  ক্যাফে মোচা   তথ্যসূত্র   বিষয়শ্রেণী:ইয়েমেন বিষয়শ্রেণী:গভর্নরেট বিষয়শ্রেণী:এডেন বিষয়শ্রেণী:ইয়েমেনের গভর্নরেট
এক্সইএএম-এএম (XEAM-AM) (১৩১০ kHz) একটি স্পেনীয় ভাষার বেতার কেন্দ্র যা ব্রাউঞ্জভিল, টেক্সাস যুক্তরাষ্ট্র  এবং  মাতামোরোস, তামাউলিপাস মেক্সিকো সীমান্ত এলাকায় পরিষেবা প্রদান করে।  ইতিহাস এক্সইএএম-এর যাত্রা শুরু হয় ১৯৩৪ সালে ৭৩০ কিলোহার্টজে, যা মূলত নুয়েভো লারেদো, তামাউলিপাস-এর জন্য নির্ধারিত ছিল। এর মালিক ছিলেন ম্যানুয়েল এল. সালিনাস এবং এটি ৭,৫০০ ওয়াট শক্তি নিয়ে সম্প্রচার করত। তবে, এক্সইএএম নুয়েভো লারেদো থেকে কখনও সম্প্রচার করেনি। এটি ১৯৩৫ সালের ১৮ এপ্রিল মাতামোরোস থেকে সম্প্রচার শুরু করে এবং পরবর্তীতে ১৪০০ কিলোহার্টজে ৫০০ ওয়াট শক্তি নিয়ে সম্প্রচার করে। এর শক্তি বাড়িয়ে ৫,০০০ ওয়াট করা হয় এবং এটি ১৪৫০ কিলোহার্টজে স্থানান্তরিত হয়, যদিও অবশেষে এটি ১,০০০ ওয়াট শক্তি নিয়ে ১৩১০ কিলোহার্টজে স্থানান্তরিত হয়। ১৯৬০-এর দশকে, এর লাইসেন্সধারী ছিল রেডিওডিফুসোরাস ইউনিদাস মেক্সিকানাস ডি মাতামোরোস, এস.এ. (Radiodifusoras Unidas Mexicanas de Matamoros, S.A.), যা রামসা (RUMSA) নেটওয়ার্কের একটি সহযোগী প্রতিষ্ঠান ছিল।  ২০১৭ সালে, স্টেশন গ্রুপ 'গ্রুপো মি রেডিও' (Grupo Mi Radio) ব্যবসায়ী লুইস আলফ্রেডো বিয়াসির কাছে রবার্তো চাপা জাভালা কর্তৃক বিক্রি হওয়ার পর 'কর্পোরেটিভো রেডিওফোনিকো ডি মেক্সিকো' (Corporativo Radiofónico de México) নামে পরিচিত হয়।  তথ্যসূত্র  বিষয়শ্রেণী:মাতামোরোস, তামাউলিপাসের বেতার কেন্দ্র
মহেন্দ্রলাল বড়ুয়া (? - ১৯৭৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। বিপ্লবী কর্মধারা অব্যাহত রাখার জন্য অস্ত্র সংগ্রহের উদ্দেশ্যে তিনি দায়িত্ব পালন করেন। ১৯৩১ সালের ১ নভেম্বর পুলিস তাকে গ্রেপ্তার করে চট্টগ্রাম জেলে রাখে। পরে বন্দি রাখে হিজলি বন্দীশিবিরে। ১৯৩৮ সালে কারামুক্তির পর জনসেবায় আত্মনিয়োগ করেন। বেঙ্গল বুদ্ধিস্ট এসোসিয়েশনের সম্পাদক ও চিটাগাং ইউনিয়নের সক্রিয় সদস্য ছিলেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬৫৭,  তিনি চট্টগ্রাম অনুশীলন সমিতির সদস্য ছিলেন। তার জন্ম চট্টগ্রামের ধলঘাটে এবং মৃত্যু চট্টগ্রামে।ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২১৬।  তথ্যসূত্র  বিষয়শ্রেণী:১৯৭৯-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:চট্টগ্রাম জেলার বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতের স্বাধীনতা আন্দোলন বিষয়শ্রেণী:অনুশীলন সমিতি বিষয়শ্রেণী:২০শ শতাব্দীর রাজনীতিবিদ
মার্ভিন চোডোরো একজন মার্কিন পদার্থবিজ্ঞানী। তিনি স্ট্যানফোর্ড বিশ্ববিদ্যালয় এর ফলিত পদার্থবিজ্ঞান বিভাগের প্রতিষ্ঠাতা সভাপতি।  জীবনী চোডোরো নিউ ইয়র্কের বাফেলোতে জন্মগ্রহণ করেন। তিনি ইউনিভার্সিটি অব বাফেলো থেকে ১৯৩৪ সালে পদার্থবিজ্ঞানে ব্যাচেলর অব সায়েন্স ডিগ্রি অর্জন করেন এবং ম্যাসাচুসেট্‌স ইনস্টিটিউট অফ টেকনোলজি থেকে ১৯৩৯ সালে পদার্থবিজ্ঞানে পিএইচডি ডিগ্রি অর্জন করেন। তিনি ১৯৪০-৪১ সালে পেন্সিলভেনিয়া স্টেট কলেজ রিসার্চ অ্যাসোসিয়েট হিসেবে কাজ করেন। তিনি ১৯৪১ থেকে ১৯৪৩ সাল পর্যন্ত সিটি কলেজ অব নিউ ইয়র্ক এ পদার্থবিজ্ঞানের ইন্সট্রাক্টর হিসেবে কাজ করেন। ১৯৪৩ থেকে ১৯৪৭ সাল পর্যন্ত স্পেরি জাইরোস্কোপ কোম্পানিতে সিনিয়র প্রজেক্ট ম্যানেজার হিসেবে কাজ করেন। ১৯৪৭ সালে তিনি স্ট্যানফোর্ড বিশ্ববিদ্যালয় এর পদার্থবিজ্ঞান বিভাগে সহকারী অধ্যাপক হিসেবে যোগদান করেন। তিনি ১৯৫০ সালে সহযোগী অধ্যাপক এবং ১৯৫৪ সালে পূর্ণ অধ্যাপক পদে উন্নীত হন। ১৯৫৪ সালে তিনি তড়িৎ প্রকৌশল বিভাগেও শিক্ষকতা শুরু করেন। তিনি ১৯৫৯ থেকে ১৯৭৮ সাল পর্যন্ত মাইক্রোওয়েভ ল্যাবরেটরী পরিচালনা করেন, যেটি পরে ১৯৭৬ সালে এডওয়ার্ড এল গিঞ্জটন ল্যাবরেটরী নামে নামকরণ করা হয়। ১৯৬২ থেকে ১৯৬৮ সাল পর্যন্ত ফলিত পদার্থবিজ্ঞান ডিভিশন এর প্রধান নির্বাহী হিসেবে দায়িত্ব পালন করেন। ১৯৬৮ সালে তার উদ্যোগে পৃথক ফলিত পদার্থবিজ্ঞান বিভাগ প্রতিষ্ঠিত হয়। http://www.nytimes.com/2005/10/31/science/31chodorow.html?_r=0http://news.stanford.edu/news/2005/october26/chodorow-102605.htmlhttp://www.ieeeghn.org/wiki/index.php/Oral-History:Marvin_Chodorow  সদস্যপদ  ন্যাশনাল অ্যাকাডেমি অব সায়েন্সেস   ন্যাশনাল অ্যাকাডেমি অব ইঞ্জিনিয়ারিং   আমেরিকান ফিজিক্যাল সোসাইটি  আমেরিকান অ্যাকাডেমি অব আর্টস অ্যান্ড সায়েন্সেস  আমেরিকান অ্যাসোসিয়েশন ফর দ্য অ্যাডভান্সমেন্ট অব সায়েন্স  ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স  তথ্যসূত্র  বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক বিষয়শ্রেণী:১৯১৩-এ জন্ম বিষয়শ্রেণী:২০০৫-এ মৃত্যু বিষয়শ্রেণী:নিউ ইয়র্কের সিটি কলেজের শিক্ষক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
Usage  {{Infobox U.S. state symbols  | Name                 = <!-- required) -->  | Flag                 = <!-- Typically "Flag of (Name).svg" -->  | Flag link            = <!-- Only needed when the flag's page is not at "Flag of (Name)" -->  | Flag size            = <!-- Only needed when 250px is too large -->  | Seal                 =  | Seal size            = <!-- Only needed when 150px is too large -->  | Coat of arms         =  | Coat of arms size    = <!-- Only needed when 150px is too large -->  | Amphibian            =  | Bird                 =  | Butterfly            =  | Cactus               =  | Cat                  =  | Crustacean           =  | Dog                  =  | Domestic animal      =  | Fish                 =  | Flower               =  | Grass                =  | Horse                =  | Insect               =  | Mammal               =  | Pet                  =  | Reptile              =  | Tree                 =  | Beverage             =  | Colors               =  | Dance                =  | Dinosaur             =  | Firearm              =  | Food                 =  | Folk dance           =  | Food                 =  | Fossil               =  | Gemstone             =  | Instrument           =  | Mineral              =  | Motto                =  | Nickname             =  | Poem                 =  | Rock                 =  | Shell                =  | Ship                 =  | Slogan               =  | Soil                 =  | Song                 =  | Sport                =  | Tartan               =  | Toy                  =  | Other                =  | Route marker         =  | Quarter              =  | Quarter size         = <!-- Only needed when 125px is too large -->  | Quarter release date =  }}   Tracking category      মাইক্রোবিন্যাস   রাষ্ট্র চিহ্ন
শেখ মুহাম্মদ শহীদুল্লাহ (জন্ম ৩১ জুলাই ১৯৩১) একজন বাংলাদেশি প্রকৌশলী এবং তেল-গ্যাস খনিজ সম্পদ ও বিদ্যুৎ-বন্দর রক্ষা জাতীয় কমিটির আহ্বায়ক। ২০১৯ সালে বাংলা একাডেমি তাকে সম্মানসূচক ফেলোশিপ প্রদান করে।  প্রারম্ভিক জীবন শহীদুল্লাহ ১৯৩১ সালের ৩১ জুলাই খুলনার দৌলতপুরে জন্মগ্রহণ করেন। তার পিতার নাম শেখ মুহাম্মদ হানিফ ও মাতা মরিয়ম খাতুন। তিনি কলকাতা বিশ্ববিদ্যালয়ের অধীনে স্থানীয় বিদ্যালয় থেকে ১৯৪৬ সালে মাধ্যমিক, তৎকালীন ব্রজলাল কলেজ (বর্তমান বি এল কলেজ) থেকে ১৯৪৮ সালে উচ্চ মাধ্যমিক ও তৎকালীন পূর্ব পাকিস্তানে মেধা তালিকায় দ্বিতীয় স্থান অধিকার করে ১৯৫০ সালে বিএসসি সম্পন্ন করেন। একই বছর তিনি তৎকালীন আহসানউল্লাহ ইঞ্জিনিয়ারিং কলেজে (বর্তমান বাংলাদেশ প্রকৌশল বিশ্ববিদ্যালয়) ভর্তি হন এবং ১৯৫৪ সালে প্রথম শ্রেণীতে প্রথম হয়ে স্নাতক ডিগ্রি অর্জন করেন। ভালো ফলাফলের জন্য তিনি স্বর্ণপদক প্রাপ্ত হন।  কর্মজীবন শহীদুল্লাহ পূর্ব পাকিস্তান সেচ বিভাগের অধীনে জিকে প্রকল্পের নকশা অফিসে নকশা প্রকৌশলী হিসেবে তার কর্মজীবন শুরু করেন। ১৯৫৫ সালে কর্ণফুলী হাইড্রো ইলেকট্রিক প্রকল্পে (পরে কর্ণফুলী পানি বিদ্যুৎ কেন্দ্র) ৪৫০ টাকা বেতনে যোগদান করেন। ১৯৬৪ সাল পর্যন্ত এ প্রকল্পে কাজ করার পর মাজহারুল ইসলামের সাথে যৌথভাবে ‘বাস্তুকলাবিদ’ নামে একটি স্থাপত্য পরামর্শক প্রতিষ্ঠান গড়ে তোলেন। ১৯৭০ সাল পর্যন্ত তিনি এ প্রতিষ্ঠানের সাথে ছিলেন। পরে ‘শহীদুল্লাহ অ্যান্ড অ্যাসোসিয়েটস’ নামে একটি স্থাপত্য পরামর্শক প্রতিষ্ঠান প্রতিষ্ঠা করেন যা ১৯৯৮ সালে নাম পরিবর্তন করে ‘শহীদুল্লাহ অ্যান্ড নিউ অ্যাসোসিয়েটস’ করা হয়।।  ১৯৯৮ সালের এপ্রিলে বাংলাদেশের জাতীয় সম্পদ রক্ষায় জনসচেতনতা তৈরিতে 'তেল-গ্যাস-খনিজ সম্পদ ও বিদ্যুৎ-বন্দর রক্ষা জাতীয় কমিটি' নামে একটি সংগঠন প্রতিষ্ঠিত হয়। প্রতিষ্ঠালগ্ন থেকে শহীদুল্লাহ এর আহ্বায়ক হিসেবে দায়িত্ব পালন করছেন।  রাজনীতি শহীদুল্লাহ ১৯৬৫ সালে বামপন্থি রাজনীতির সাথে জড়িত হন। তিনি ১৯৬৯ সালের ৯ ডিসেম্বর আন্ডারগ্রাউন্ড পার্টির 'মার্ক্সবাদী' নামক পত্রিকা বহন করার ফলশ্রুতিতে গ্রেফতার হন। প্রথমে তাকে ঢাকা কেন্দ্রীয় কারাগারের কনডেম সেলে রাখা হয় এবং ১৯৭০ সালের ১৮ সেপ্টেম্বর সেখান থেকে পাবনা কারাগারে স্থানান্তর করা হয়। ১৯৭১ সালের ফেব্রুয়ারিতে তাকে পুনরায় ঢাকায় স্থানান্তর করা হয়। বাংলাদেশের স্বাধীনতা যুদ্ধ চলাকালীন ১৯৭১ সালের এপ্রিলে শহীদুল্লাহর দুই ভাইসহ আরো একজন আশ্রিত হিন্দু ধর্মের লোককে পাকিস্তান সেনাবাহিনী রাজাকারদের সহায়তায় বাড়ি থেকে ধরে নিয়ে তৎকালীন মহেশ্বরপাশা সেনানিবাসে হত্যা করে। বাংলাদেশ স্বাধীনতা লাভের পর ১৯৭১ সালের ১৭ ডিসেম্বর তিনি কারাগার থেকে মুক্ত হন।  ব্যক্তিগত জীবন শহীদুল্লাহ ব্যক্তিগত জীবনে ১৯৫২ সালে বিবাহ বন্ধনে আবদ্ধ হন। ১৯৮৩ সালে তিনি দ্বিতীয় বিবাহ বন্ধনে আবদ্ধ হন। প্রথম স্ত্রীর সাথে দাম্পত্য জীবনে তার দুই ছেলে ও দুই মেয়ে এবং দ্বিতীয় স্ত্রীর সাথে দুই ছেলে ও এক মেয়ে রয়েছে।  তথ্যসূত্র  বিষয়শ্রেণী:১৯৩১-এ জন্ম বিষয়শ্রেণী:জীবিত ব্যক্তি বিষয়শ্রেণী:খুলনা জেলার ব্যক্তি বিষয়শ্রেণী:বাংলাদেশী প্রকৌশলী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:সরকারি ব্রজলাল কলেজের প্রাক্তন শিক্ষার্থী বিষয়শ্রেণী:আহসানউল্লাহ ইঞ্জিনিয়ারিং কলেজের প্রাক্তন শিক্ষার্থী
সাতক্ষীরা-৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি সাতক্ষীরা জেলায় অবস্থিত জাতীয় সংসদের আসন ছিল।   সীমানা    ইতিহাস  সাতক্ষীরা-৫ আসনটি ১৯৮৬ সালের তৃতীয় জাতীয় সংসদ নির্বাচনের সময় গঠিত হয়েছিল। ২০০৬ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৮৬শেখ আবুল হোসেনজাতীয় পার্টি (এরশাদ)১৯৯১গাজী নজরুল ইসলামবাংলাদেশ জামায়াতে ইসলামীফেব্রুয়ারি ১৯৯৬জি এম আবদুল হকবাংলাদেশ জাতীয়তাবাদী দলজুন ১৯৯৬এ কে ফজলুল হকবাংলাদেশ আওয়ামী লীগ২০০১গাজী নজরুল ইসলামবাংলাদেশ জামায়াতে ইসলামীআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:সাতক্ষীরা জেলার জাতীয় সংসদীয় বিলুপ্ত আসন বিষয়শ্রেণী:১৯৮৬-এ বাংলাদেশে প্রতিষ্ঠিত বিষয়শ্রেণী:২০০৬-এ বিলুপ্ত বিষয়শ্রেণী:সাতক্ষীরা জেলা
মোজাম্বিক জাতীয় ফুটবল দল () হচ্ছে আন্তর্জাতিক ফুটবলে মোজাম্বিকের প্রতিনিধিত্বকারী পুরুষদের জাতীয় দল, যার সকল কার্যক্রম মোজাম্বিকের ফুটবলের সর্বোচ্চ নিয়ন্ত্রক সংস্থা মোজাম্বিকীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৮০ সাল হতে ফুটবলের সর্বোচ্চ সংস্থা ফিফার এবং ১৯৭৮ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৭৫ সালের ২৫শে জুন তারিখে, মোজাম্বিক প্রথমবারের মতো আন্তর্জাতিক খেলায় অংশগ্রহণ করেছে; মোজাম্বিকে অনুষ্ঠিত উক্ত ম্যাচে মোজাম্বিক জাম্বিয়াকে ২–১ গোলের ব্যবধানে পরাজিত করেছে।  ৪২,০০০ ধারণক্ষমতাবিশিষ্ট জিম্পেতো স্টেডিয়ামে ওস মাম্বাস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মোজাম্বিকের রাজধানী মাপুতুতে অবস্থিত। বর্তমানে এই দলের ম্যানেজারের দায়িত্ব পালন করছেন লুইস গন্সালভেস এবং অধিনায়কের দায়িত্ব পালন করছেন মারিতিমোর রক্ষণভাগের খেলোয়াড় জাইনাদিন জুনিয়র।  মোজাম্বিক এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে মোজাম্বিক এপর্যন্ত ৪ বার অংশগ্রহণ করেছে, যার প্রত্যেকবার তারা শুধুমাত্র গ্রুপ পর্বে অংশগ্রহণ করতে সক্ষম হয়েছিল।  তিকো-তিকো, চিকুইনিয়ো কঁদে, দোমিঙ্গুয়েস, দারিও মোন্তেইরো এবং জেরি সিতোয়ের মতো খেলোয়াড়গণ মোজাম্বিকের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ১৯৯৭ সালের নভেম্বর মাসে প্রকাশিত র‌্যাঙ্কিংয়ে মোজাম্বিক তাদের ইতিহাসে সর্বোচ্চ অবস্থান (৬৬তম) অর্জন করে এবং ২০০৫ সালের জুলাই মাসে প্রকাশিত র‌্যাঙ্কিংয়ে তারা ১৩৪তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মোজাম্বিকের সর্বোচ্চ অবস্থান হচ্ছে ৮৫তম (যা তারা ১৯৮৫ সালে অর্জন করেছিল) এবং সর্বনিম্ন অবস্থান হচ্ছে ১৫১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  পর্তুগালের অংশ ছিল  পর্তুগালের অংশ ছিল  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮  অংশগ্রহণ করেনি  অংশগ্রহণ করেনি  ১৯৮২  উত্তীর্ণ হয়নি  ২  ০  ০  ২  ৩  ৭  ১৯৮৬  অংশগ্রহণ করেনি  অংশগ্রহণ করেনি  ১৯৯০   ১৯৯৪  উত্তীর্ণ হয়নি  ৪  ০  ১  ৩  ৩  ১১  ১৯৯৮  ২  ০  ১  ১  ১  ৩   ২০০২  ২  ১  ০  ১  ২  ২  ২০০৬  ২  ০  ০  ২  ৩  ৫  ২০১০  ১২  ৪  ৩  ৫  ১০  ১০  ২০১৪  ৮  ২  ৩  ৩  ৭  ১০  ২০১৮  ২  ১  ০  ১  ১  ১  ২০২২  অনির্ধারিত  অনির্ধারিত মোট   ০/২১   ৩৪  ৮  ৮  ১৮  ৩০  ৪৯  তথ্যসূত্র  বহিঃসংযোগ     ফিফা-এ মোজাম্বিক জাতীয় ফুটবল দল    ক্যাফ-এ মোজাম্বিক জাতীয় ফুটবল দল   বিষয়শ্রেণী:মোজাম্বিক জাতীয় ফুটবল দল বিষয়শ্রেণী:আফ্রিকার জাতীয় ফুটবল দল